CELEX: 62006TN0361
Language: sl
Date: 2006-12-05 00:00:00
Title: Zadeva T-361/06: Tožba, vložena 5. decembra 2006 — Ballast Nedam Infra proti Komisiji

27.1.2007   
            
            
               SL
            
            
               Uradni list Evropske unije
            
            
               C 20/26
            
         Tožba, vložena 5. decembra 2006 — Ballast Nedam Infra proti Komisiji
   (Zadeva T-361/06)
   (2007/C 20/40)
   Jezik postopka: nizozemščina
   Stranke
   
      Tožeča stranka: Ballast Nedam Infra BV (zastopnika: A. R. Bosman in J. M. M. van de Hel)
   
      Tožena stranka: Komisija Evropskih skupnosti
   Predlogi tožeče stranke
   Tožeča stranka predlaga, naj Sodišče prve stopnje:
   
               —
            
            
               razglasi za nično Odločbo Komisije C (2006) 4090 konč. z dne 13. septembra 2006, ki ji je bila vročena 25. septembra 2006, v postopku po členu 81 ES (zadeva COMP/38.456 — Bitumen — NL), kolikor se nanaša nanjo;
            
         
               —
            
            
               podredno, odločbo razglasi za nično, kolikor se nanaša nanjo, z ozirom na trajanje kršitve in ustrezno zniža globo, ki ji je naložena;
            
         
               —
            
            
               Komisiji naloži plačilo stroškov.
            
         Tožbeni razlogi in bistvene trditve
   Tožeča stranka izpodbija Odločbo Komisije z dne 13. septembra 2006 v zvezi s postopkom na podlagi člena 81 ES (zadeva COMP/38.456 — Bitumen — NL), s katero ji je bila zaradi kršitve člena 81 ES naložena globa.
   Tožeča stranka meni, da je Komisija iz pravno in dejansko neustreznih razlogov izhajala iz tega, da je tožeča stranka imela določen vpliv na tržno obnašanje Ballast Nedam Infra BV in Ballast Nedam Grond en Wegen.
   V podporo svoje tožbe se tožeča stranka najprej sklicuje na kršitev člena 81 ES. Nadalje očita kršitev splošnih načel prava Skupnosti, zlasti kršitev načela domneve nedolžnosti. Nazadnje se sklicuje na kršitev člena 27(1) Uredbe št. 1/2003 in pravic do obrambe, do katerih naj bi prišlo s tem, da se je šele v Odločbi izhajalo iz njene odgovornosti. S tem naj ne bi imela možnosti z dokazi ovreči te ugotovitve.